Ինչպես տեղեկանում ենք «Ագապե» ՍՊԸ պաշտոնական կայքէջից, «AGAPE Հայաստան» տնօրենը Ներսես Կարամանուկյանն է, ով ևս ուշագրավ աշխատանքային փորձ ունի: Վերջինիս կենսագրության մեջ նշվում է. « ...եղել է հայկական երկու խոշոր՝ Արդշին և Անելիք բանկերի գլխավոր գործադիր տնօրենը, Լիդիան Ինտերնացոնալի Կովկասյան տարածաշրջանային տնօրենը»: Հավելենք, որ Կարամանուկյանը 2011-2012թթ. հանդիսացել է տարածաշրջանում «Lydian International» ընկերության գործադիր տնօրեն: Մասնավորապես, վերջինս Վրաստանում հանդես է եկել որպես «Lydian International» ընկերության լիազոր ներկայացուցիչ: Նշված ընկերությունը հանքարդյունաբերական ծրագիր ուներ նաև Վրաստանի Չոխատաուրի շրջանի Զոտի գյուղի վարչական տարածքում, սակայն այս ծրագիրը տապալվեց ընկերության կողմից ստանձնած պարտավորությունները չկատարելու հետևանքով: